Здравейте!


Изправени сме пред следния проблем:  

Притежаваме помещения, които отдаваме под наем в сграда от “смесен тип”, т.е. жилищна кооперация, в която има и помещения със статут на магазини, складове и офиси. Сградата се състои от няколко входа, всеки от които е отделна ЕС. Входовете на нашите помещения са отделени от жилищните входове, но се намират във вътрешния двор, който е обща част на блока. Вече няколко пъти се случва съседи /собственици и наематели/ да паркират вечер абсолютно безобразно пред входа на помещенията ни, така че наемателите ни не могат да си влязат на работното място сутринта, когато идват на работа. Някои от съседите се извиняват, но има други, които се държат арогантно и питат “Какво толкова сме направили?!”. Според Закона за собствеността, всеки трябва да ползва общата част, така че да не пречи другите съседи да упражняват правата и владението си. Въпросът е, че не виждаме как това може да стане надеждно без поставянето на някакви физически ограничители пред входовете ни. В тази връзка, бих искала да попитам, можем ли по собствена инициатива да поставим антипаркинг скоба точно пред нашия вход, която да не пречи на никой от съседите, но и да ни гарантира, че и те няма да спират пред входа на помещенията? Необходимо ли е решение за това на ОС на всички етажни собствености в сградата?




Необходимо ли е решение на ОС на ЕС за поставяне на антипаркинг скоба пред мое помещение?
=========================================================================================

 

Има съществена разлика между двор, който е общи части и двор, който е собственост на няколко семейства от входа, както допълнително уточнявате. За поставянето на антипаркинг скоби при такава хипотеза не Ви е необходимо решение на общото събрание на етажната собственост, защото дворът е собственост на няколко семейства, а не обща част по смисъла на Закона за собствеността.




Здравейте, Ани,


необходимо е решение на общото събрание на етажната собственост, след като се касае за поставяне на антипаркинг скоби в общи части.


Поздрави,  

адв. Николина Митова  

0898 303092


